अयोध्या में बाबरी मस्जिद विध्वंस के 25 साल पूरे हो चुके हैं। 6 दिसंबर 1992 को लाखों हिंदू कार सेवकों द्वारा बाबरी मस्जिद के ढ़ांचे को ढहा दिया गया था। ये एक ऐसी घटना थी जिसने पूरे देश के धार्मिक सौहार्द को हिलाकर रख दिया था। इस घटना के बाद देश के कई हिस्सों में हिंसक घटनाएं हुईं। जिसमें करीब 2,000 लोग मारे गए थे। इलाहाबाद हाईकोर्ट ने विवादित जमीन को तीन हिस्सों में बांटकर विवाद का निपटारा तो कर दिया था, लेकिन ये विवादित मामला अभी भी सुप्रीम कोर्ट में है।